# Boszorkánykonyha

### A Wikipédiából, a szabad lexikonból.

Boszorkánykonyha
Főcím
Rendező: | Alfred Hitchcock
Producer: | Walter Wanger
Forgatókönyvíró: | Robert Benchley, Charles Bennett, Joan Harrison, Ben Hecht
Főszerepben: | Joel McCrea, George Sanders
Zene: | Alfred Newman
Operatőr: | Rudolph Máté
Vágó: | Dorothy Spencer
Forgalmazó: | United Artists
Gyártó: | Walter Wanger Productions, Selznick International Pictures
Bemutató: | 1940. augusztus 16.
Időtartam: | 120 perc
Nyelv: | angol
IMDb
PORT.hu

A Boszorkánykonyha (Foreign Correspondent) egy 1940-ben készült amerikai fekete-fehér film Alfred Hitchcock rendezésében.

## [szerkesztés] Történet

Figyelem: Itt a cselekmény részleteit vagy a végkifejletét is olvashatod.

Jones amerikai újságírót lapja 1939 elején Európába küldi, hogy tudósítson az esetleges világháború lehetőségéről. Londonban találkozik egy idős holland politikussal, aki fontos titkokat tud. Egy előre megrendezett merénylet után a professzort nácik kémek rabolják el. Jones egy fiatal lány (Laraine Day) segítségével Hollandiába siet a felkutatására, akinek az apja (Herbert Marshall) egy pacifista szervezet elnöke, de valójában náci vezető. Egy tengeri repülőszerencsétlenség után az apa öngyilkosságot követ el. Jones megmenekül, és Londonban újra találkozik a lánnyal.

## [szerkesztés] Háttér

Repülőgép baleset

A Boszorkánykonyha végén az egyik beállításban egy repülőgép zuhan az óceánba. A pilóták nem tudják már megakadályozni a balesetet, a tenger egyre közeledik, a kamera a két pilóta között vállmagasságban láttatja a zuhanást. Ekkor, mindenfajta vágás nélkül a gép belezuhan a tengerbe, két ember megfullad, s mindez ugyanabban a beállításban. Hitchcock úgy oldotta meg ezt a felvételt, hogy csináltatott kemény anyagból a háttérvetítéshez egy átlátszó vásznat és a mögött a vászon mögött egy nagy víztartályt helyezett el. Forgott a háttérvetítés, a repülő már zuhant, és mikor a képen elérte a vizet, gombnyomásra a háttérvászon szétnyílt a víz súlya alatt. A nagy tömegű víz hatására egyáltalán nem lehetett észrevenni a szétrepedt vásznat.

A filmben fontos volt, hogy a repülő még azelőtt darabokra törjön, mielőtt a vízbe merül, és már akkor leszakadjanak a szárnyai, amikor a két ember még benne van. Egy óriási medencébe síneket helyeztek el, a repülő ezen a sínen jött egy pontig, a szárnya meg egy másik sínen, merőlegesen.

## [szerkesztés] Szereplők

Főszereplők

- Joel McCrea (John Jones)
- George Sanders (Scott Folliott)
- Laraine Day (Carol Fisher)
- Herbert Marshall (Stephen Fisher)
- Albert Bassermann (Van Meer)
- Robert Benchley (Stebbins)
- Edmund Gwenn (Rowley)
- Eduardo Ciannelli (Mr Krug)
- Harry Davenport (Mr Powers)
- Martin Kosleck (Tramp
- Frances Carson (Mrs Sprague)
- Ian Wolfe (Stiles)
- Charles Wagenheim (Assassin)
- Eddie Conrad (Latvian)
- Charles Halton (Bradley)
- Barbara Pepper (Dorine)
- Emory Parnell ("Mohican" Captain)
- Roy Gordon (Mr.Brood)
- Gertrude Hoffman (Mrs Benson)
- Marten Lamont (kapitány)
- Barry Bernard (Steward)

## [szerkesztés] Külső hivatkozások

- Boszorkánykonyha a PORT.hu-n
- A Boszorkánykonyha az Internet Movie Database oldalain
- Truffaut – Hitchcock, Magyar Filmintézet

A lap eredeti címe "http://hu.wikipedia.org../../../b/o/s/Boszork%C3%A1nykonyha.html"

Kategóriák: 1940 filmjei | Hitchcock-filmek | Amerikai filmek

##### Views

- Szócikk
- Vitalap
- Aktuális változat

##### Keresés

##### Más nyelveken

- Deutsch
- Français
- Italiano
- Português